stanford-oval/wikipedia huggingface dataset:
The Cranberries

| The Cranberries |
| --- | --- |
 The Cranberries Barcelonassa 2010
Tiedot
Toiminnassa:  1989–2003   2009–2019
Tyylilaji:  alternative rock
Kotipaikka:  Limerick, Irlanti
Laulukieli:  englanti
Jäsenet:  Noel Hogan, kitara   Mike Hogan, basso   Fergal Lawler, rummut  
Entiset jäsenet:  Niall Quinn   Dolores O’Riordan, laulu  
Levy-yhtiö:  Interscope   Island  
Aiheesta muualla
Kotisivut
Infobox OKNimi-testi OK: 
The Cranberries oli irlantilainen rock-yhtye. Veljekset Noel ja Mike Hogan (kitaristi ja basisti) perustivat yhtyeen rumpali Fergal Lawlerin kanssa vuonna 1989 nimellä ”The Cranberry Saw Us”. Vuonna 1990 yhtye kuitenkin vaihtoi nimensä muotoon the Cranberries. Yhtye sai jo pian suosiota singlellään Linger. Yhtye ilmoitti vuonna 2004 pitävänsä taukoa. Yhtyeen laulaja Dolores O’Riordan aloitti soolo­uransa albumilla Are You Listening?, joka ilmestyi 2007. Uusin soolo­albumi No Baggage ilmestyi vuonna 2009.
Yhtye ilmoitti tammikuussa 2009 tekevänsä paluun ja sen yhteydessä ilmoitti kiertävänsä Pohjois-Amerikkaa ja Eurooppaa. Vuonna 2011, kymmenen vuoden tauon jälkeen, yhtye ilmoitti julkaisevan uuden albumin nimeltä Roses. Keväällä 2017 The Cranberries julkaisi albumin nimeltä Something Else, joka sisältää akustisia sovituksia yhtyeen suurimmista hiteistä sekä kolme uutta kappaletta.
Dolores O’Riordan kuoli äkillisesti Lontoossa 15. tammikuuta 2018. Loka­kuussa 2018 yhtye ilmoitti lopettavansa toimintansa viimeisen albuminsa In the End julkaisun jälkeen.
Musiikilliset vaikutteet

The Cranberriesin jäsenten varhaisia vaikuttajia olivat the Smiths, Sinead O'Connor, post-punk -yhtyeet, kuten Siouxsie and the Banshees, the Cure, Depeche Mode, ja Echo & the Bunnymen, ja 1970-luvun punk -yhtyeet, kuten the Clash.
Diskografia

Everybody Else Is Doing It, So Why Can’t We? (1993)
No Need to Argue (1994)
To the Faithful Departed (1996)
Bury the Hatchet (1999)
Wake Up and Smell the Coffee (2001)
Roses (2012)
Something Else (2017)
In the End (2019)
Aiheesta muualla

Kuvia tai muita tiedostoja aiheesta The Cranberries Wikimedia Commonsissa
Kotisivut (englanniksi)
Thorvald Meyer

| Thorvald Meyer |
| --- | --- |
 Meyer 1870-luvulla.
Henkilötiedot
Syntynyt: 23. syyskuuta 1818 Kristiania, Norja
Kuollut: 3. helmikuuta 1909 (90 vuotta) Kristiania, Norja
Ammatti:  liikemies
Thorvald Meyer (23. syyskuuta 1818 Kristiania – 3. helmikuuta 1909 Kristiania) oli norjalainen liikemies. Hän peri suuren omaisuuden isältään Jacob Meyeriltä, ja kasvatti sitä metsätalouden ja tonttikeinottelun avulla. Meyeristä tuli kaupungin rikkain henkilö, ja hän toimi nuorten taiteilijoiden mesenaattina. Suurelta osin itse omistamaansa Grünerløkkan kaupunginosaan hän perusti Birkelundenpuiston, jonka lahjoitti asukkaiden virkistyskäyttöön. Aukion vierestä kulkeva katu on nimetty hänen mukaansa.
Aiheesta muualla

Kuvia tai muita tiedostoja aiheesta Thorvald Meyer Wikimedia Commonsissa
Theodicy

| Theodicy Deivos |
| --- | --- | --- |

Studioalbumin tiedot
 Äänitetty : heinä–marraskuu 2014
 Studio : Zed Studio
 Julkaistu: 15. helmikuuta 2015
 Tyylilaji: death metal
 Kesto: 38.55
 Levy-yhtiö: Selfmadegod
Deivosin muut julkaisut
| Demiurge of the Void 2011 | Theodicy 2015 | Endemic Divine 2017 |
Theodicy on puolalaisen death metal -yhtye Deivosin neljäs studioalbumi. Se julkaistiin 15. helmikuuta 2015 levymerkillä Selfmadegod Records.
Kappaleet

Theodicy – 6.59
El Shaddai – 7.15
Ochlocracy – 6.22
Mandatory Mayhem – 6.53
Amor Sui – 7.39
Parasite – 3.47
Kokoonpano

Hubert – laulu
Tomek – kitara
Mścisław – kitara
Kamil – bassokitara
Krzysiek – rummut
Tomek Zalewski – äänittäjä
Pastor Xisaq Graphics – kansikuva
Arvostelut

Angry Metal Guy:
Metal Temple:
Sea of Tranquility:
Aiheesta muualla

Albumi Theodicy Encyclopaedia Metallum -sivustolla (englanniksi)
Theodicy discogs.com -sivustolla
Thenissey

| Thenissey |
| --- | --- |
 Kunnantalo
 Thenissey
 Koordinaatit: 47°29′48″N, 4°37′28″E 
Valtio:  Ranska
Alue:  Bourgogne-Franche-Comté
Departementti:  Côte-d'Or
Arrondissementti:  Montbard
Pinta-ala:  
 – Kokonaispinta-ala:  10,3 km²
Korkeus:  283 m
Väkiluku (2018):  97 
 – Väestötiheys:  9 as./km²
Kunnan numero:  21627
Infobox OKVirheellinen NIMI-arvo: 
Thenissey on kunta Ranskassa Côte-d'Orin departementissa Bourgogne-Franche-Comtén alueella. Se sijaitsee noin 29 kilometriä Montbardin kaupungista kaakkoon.
Kunnan alueella on vierekkäin kaksi linnaa. Linnoista vanhempi on 1400-luvulla keskiaikaisesta linnasta rakennettu asuinlinna, jossa on jäljellä vanha puolustustorni. Uudempi linna Château de Thenissey on rakennettu 1700-luvulla. Keskustassa oleva Saint-Légerin kirkko rakennettiin 1000-1100-luvuilla, ja sitä muutettiin radikaalisti 1300-luvulla.
Vanha ja uusi linna
Saint-Légerin kirkko
Aiheesta muualla

Kuvia tai muita tiedostoja aiheesta Thenissey Wikimedia Commonsissa
The Trashmen

| The Trashmen |
| --- | --- |

Tiedot
Toiminnassa:  1962–1967, 1982–2016
Tyylilaji:  rock and roll garage rock
Kotipaikka:  Minneapolis, Minnesota, Yhdysvallat
Laulukieli:  englanti
Entiset jäsenet:  Dal Winslow, kitara/laulu (1962–1967, 1982–2016)   Steve Wahrer, rummut/laulu (1962–1967, 1982–1989)   Tony Andreason, kitara (1962–1967, 1982–2016)   Bob Reed, bassokitara (1962–1967, 1982–2016)   Mark Andreason, rummut (1989–2016)  
Infobox OKNimi-testi OK: 
The Trashmen oli yhdysvaltalainen rock and roll -yhtye. Yhtye on ollut aktiivinen vuosien 1962–1967 välillä, jonka jälkeen yhtye hajosi. Vuonna 1982 yhtye teki paluun ja oli aktiivinen vuoteen 2016 saakka. Yhtyeen tunnetuin kappale on "Surfin’ Bird", jota lukuisat artistit ovat versioineet.
The Trashmen on esiintynyt myös Euroopassa, muun muassa Alankomaissa, Saksassa, Ranskassa, Espanjassa, Belgiassa, Italiassa, Itävallassa, Ruotsissa, Norjassa ja Suomessa.
Kokoonpano

Tony Andreason
Dal Winslow
Bob Reed
Mark Andreason
Kokoonpano > Entiset jäsenet

Steve Wahrer
Diskografia > Albumit

Surfin' Bird Garrett Sundazed - 1963
Bird Dance Beat Garrett Soma - 1965
Comic Book Collector - 1989
Live Bird '65–'67 - 1990
Tube City!: The Best of the Trashmen Sundazed - 1992
The Great Lost Trashmen Album Sundazed - 1994
Bird Call!: The Twin City Stomp of the Trashmen Sundazed (4-CD box set) - 1998
Teen Trot: Live At Ellsworth, WI, August 22, 1965 Sundazed  - 2009
Deke Dickerson and the Trashmen: Bringing Back the Trash - 2014
Diskografia > Singlet

"Surfin' Bird"/"King of the Surf" - 1963
"Bird Dance Beat"/"A-Bone" - 1964
"Bad News"/"On the Move" - 1964
"Peppermint Man"/"New Generation" - 1964
"Whoa Dad"/"Walking My Baby" - 1964
"Dancing With Santa"/"Real Live Doll" - 1964
"Hanging on Me"/"Same Lines" - 1965
"Bird '65"/"Ubangi Stomp" - 1965
"Keep Your Hands Off My Baby"/"Lost Angel" - 1965
"Green, Green Backs Back Home"/"Address Enclosed" - 1967
"I'm A Trashman"/"Torture"/"Bop A Lena"/"Brewski - 2013
Tiikerikirjoahven

| Tiikerikirjoahven |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Ahvenkalat Perciformes
Alalahko::  Labroidei
Heimo::  Kirjoahvenet Cichlidae
Alaheimo::  Tonkijat Geophaginae
Suku::  Mesoheros
Laji::  festae
Kaksiosainen nimi
 Mesoheros festae  (Boulenger, 1899) 
Katso myös
   Tiikerikirjoahven Wikispeciesissä   Tiikerikirjoahven Commonsissa 
Infobox OKNimi-testi OK: 
Tiikerikirjoahven (Mesoheros festae, syn. Cichlasoma festae) on kirjoahventen (Cichlidae) heimoon kuuluva kalalaji, jota voidaan pitää akvaariossa. Sitä tavataan Aasiassa Singaporessa sekä endeemisenä Etelä-Amerikan Equadorissa ja Perussa. Sen elinlämpötila on 26–28 celsiusastetta. Tiikerikirjoahvenen on havaittu yltävän enintään 25 senttimetrin mittaan. Urokset ovat naaraita suurempia. Lajin ravintoa ovat pohjaeläimet kuten pienet katkaravut.
Tiimalasisumu

Tiimalasisumu Hubble-avaruusteleskoopin kuvaamana.
Tiimalasisumu (tunnetaan myös nimellä MyCn18) on Kärpäsen tähdistön suunnalla, noin 8 000 valovuoden päässä Maasta, sijaitseva nuori planetaarinen sumu. Sumun tiimalasimainen muoto lienee syntynyt kuolevan, Auringon kaltaisen tähden nopean aurinkotuulen vaikutuksesta. Tiimalasisumun näennäinen kirkkaus on 13. magnitudia.
Tiina-Liisa Kaalamo

Tiina-Liisa Kaalamo (s. 1988 Lahti) on suomalainen kuvanveistäjä. Hän opiskeli Lahden taideinstituutissa vuosina 2008–2012 kuvataidelinjalla ja sitä aikaisemmin Lahden kansanopistossa kuvataidelinjalla vuosina 2007–2008. Kaalamo on Suomen Kuvanveistäjäliiton jäsen.
Vuonna 2016 Kaalamo ja Ville Laurinkoski voittivat kumpikin töillään nuorten kuvataiteilijoiden 17.  The Art of Basware -taidekilpailun. Kaalamon teos Terrarotta-armeija koostuu 99 ”jälleenrakennetusta” rotasta, joiden materiaaleina on käytetty muun muassa rottien pääkalloja, kuivattuja häntiä ja ylijäämäturkispaloja. Laurinkosken työ oli maalaus Hermeneutiikkaa: Europa. Kilpailun järjestäjä, ohjelmistoyhtiö Basware, sijoitti molemmat voittaneet teokset kokoelmaansa.
Tiina-Liisa Kaalamo käyttää teostensa materiaaleina kierrätettyjä osia, joihin kuuluu muun muassa roskalavoille päätyneitä metalli- ja muoviosia, mutta myös esimerkiksi eläinten pääkalloja. Hän on myös kasvattanut teoksiaan varten raatokärpäsiä. Hän kerää teiden varsilta autojen alle jääneiden eläinten ruhoja.
Ristin Sielut, Hartola, 2019.
Kaalamo on tehnyt Hartolaan torpparien muistomerkin Ristin Sielut. Sen materiaaleina ovat vanhat hirret ja heinäseipäät. Teos on paljastettu vuonna 2019-
The Sons of the Darkness

| The Sons of the Darkness Thunderbolt |
| --- | --- | --- |

Studioalbumin tiedot
 Äänitetty : DXB studio
 Julkaistu: huhtikuu 2001
 Tyylilaji: black metal
 Kesto: 43.51
 Levy-yhtiö: Resistance Records Apocalypse Productions
Thunderboltin muut julkaisut
| Thunderbolt / Kataxu 2001 | The Sons of the Darkness 2001 | The Burning Deed of Deceit 2003 |
The Sons of the Darkness on puolalaisen black metal -yhtye Thunderboltin ensimmäinen studioalbumi, joka on julkaistu vuonna 2001.
Kappaleet

Black Clouds Over Dark Majesty – 3.54
Journey to the Abyss Hatred – 6.24
The Sons of the Darkness – 6.36
Spit on His Face – 4.06
Call from the Ancient Time – 4.34
Forest of Dying Souls – 5.06
The Circle of Death – 12.51
Kokoonpano

Paimon – laulu, kitara, bassokitara, tuottaja
Wrathyr – taustalaulu
Kokoonpano > Muut tekijät

Mittloff – rummut, tuottaja
Jacek Melnicki – kosketinsoitin, äänittäjä
K. Wawrzak – masteroija
Kogaion Art – grafiikka, design
Aiheesta muualla

The Sons of the Darkness Discogsissa. (englanniksi)
Albumi The Sons of the Darkness Encyclopaedia Metallum -sivustolla (englanniksi)
Thunderbolt
| --- | --- |
Studioalbumit::   The Sons of the Darkness  The Burning Deed of Deceit  Inhuman Ritual Massmurder  Apocalyptic Doom 
EP:t:  Black Clouds Over Dark Majesty
Split-albumit:  Thunderbolt / Kataxu
Demot:   Beyond Christianity  Split Demo '97 
Katso myös:   Azarath  Riverside  Sunwheel  Hate  Infernal War  Honor  Arkona  Anima Damnata  Darkstorm
Thorvald Stauning

| Thorvald Stauning |
| --- | --- |

Tanskan pääministeri
 24. huhtikuuta 1924 – 14. joulukuuta 1926  
Monarkki:  Kristian X
Edeltäjä:  Niels Neergaard
Seuraaja:  Thomas Madsen-Mygdal
 30. huhtikuuta 1929 – 3. toukokuuta 1942  
Monarkki:  Kristian X
Edeltäjä:  Thomas Madsen-Mygdal
Seuraaja:  Vilhelm Buhl
Tanskan sosiaalidemokraattisen puolueen puheenjohtaja
 1910–1939  
Edeltäjä:  Peter Knudsen
Seuraaja:  Hans Hedtoft
Henkilötiedot
Syntynyt: 26. lokakuuta 1873 Kööpenhamina, Tanska
Kuollut: 3. toukokuuta 1942 (68 vuotta) Kööpenhamina, Tanska
Tiedot
Puolue:  Sosiaalidemokraattinen puolue
Thorvald August Marinus Stauning (26. lokakuuta 1873 – 3. toukokuuta 1942) oli tanskalainen sosiaalidemokraattipoliitikko. Hän toimi Tanskan sosiaalidemokraattien puoluejohtajana vuosina 1910–1939.
Stauning toimi Tanskan pääministerinä vuosina 1924–1926 ja uudelleen 1929–1942. Hän kuoli lopulta Kööpenhaminassa kesken kauden.
Elämä

Stauning syntyi köyhään kööpenhaminalaiseen työläisperheeseen vuonna 1873. Hänen vanhempansa saivat kuitenkin kustannettua pojalle perusopinnot. Tämän jälkeen Stauning opiskeli savukkeenlajittelijaksi ja meni töihin tupakkatehtaalle Fredericiaan, jossa hänestä tuli ammattiyhdistysaktiivi ja hän pääsi tupakkatyöläisten liiton keskushallitukseen. Vuonna 1898 hän aloitti toimittajana keskusammattijärjestön lehdessä ja vuotta myöhemmin puolipäiväisenä kassanhoitajana sosiaalidemokraattisessa puolueessa, johon oli liittynyt vuonna 1890.
Stauning oli ensimmäistä kertaa ehdolla kansankäräjille vuonna 1901, ja vuonna 1906 hän tuli valituksi. Hän oli noussut puolueen sisällä nopeasti keskeiseen asemaan, ja vuonna 1910 hänestä tuli Peter Knudsenin seuraaja puolueen puheenjohtajana. Samana vuonna hän pääsi johtamaan toisen internationaalin kokousta Kööpenhaminassa.
Ensimmäisen maailmansodan aikana Stauningista tuli vuonna 1916 Carl Theodor Zahlen hallitukseen salkuton ministeri. Vuosina 1918–1920 hänen vastuullaan olivat työmarkkinakysymykset. Zahlen hallitus kaatui pääsiäiskriisiin vuonna 1920.
Vuoden 1924 vaaleissa sosiaalidemokraatit menestyivät hyvin, ja Stauning pääsi muodostamaan maan ensimmäisen sosiaalidemokraattisen hallituksen. Taloudelliset ajat olivat kuitenkin vaikeat, ja kun Stauning ei vuonna 1926 saanut kansankäräjillä enemmistöä kriisipolitiikkansa taakse, hän julisti uudet vaalit ja hallitus erosi. Tilalle tuli porvarihallitus.
Vuonna 1929 Stauningista tuli jälleen pääministeri, tällä kertaa hallituksessa oli sosiaalidemokraattien kanssa Radikaali Venstre. Siitä tuli 1900-luvun pitkäikäisin Tanskan hallitus, joka kesti vuoteen 1942. Stauning olikin koko 1930-luvun keskeisin hahmo Tanskan politiikassa. Vuoden 1935 vaaleissa, joissa sosiaalidemokraattien tunnuslause oli "Stauning eller Kaos" (Stauning tai kaaos), puolue sai kaikkien aikojen parhaan tuloksensa, 46,1 prosenttia äänistä.
Vuonna 1939 Stauning koki takaiskun, kun esitys uudeksi perustuslaiksi hylättiin kansanäänestyksessä, ja samana vuonna Stauningin heikkenevän terveyden vuoksi Hans Hedtoftista tuli puolueen uusi puheenjohtaja. Stauning kuitenkin jatkoi pääministerinä kuolemaansa saakka vuonna 1942.
Thorvald Strömberg

| Mitalit | Mitalit | Mitalit |  |
| --- | --- | --- | --- |
|  Thorvald Strömberg |  Thorvald Strömberg |  Thorvald Strömberg |  |
Maa:   Suomi
Miesten ratamelonta
|  Olympialaiset  |  Olympialaiset  |  Olympialaiset  |  |
|  Kultaa | Helsinki 1952 | K-1 10 000 m |  |
|  Hopeaa | Helsinki 1952 | K-1 1 000 m |  |
| MM-kilpailut  | MM-kilpailut  | MM-kilpailut  |  |
|  Kultaa |  Kööpenhamina 1950 | K-1 10 000 m |  |
|  Kultaa |  Praha 1958 | K-1 10 000 m |  |
|  Hopeaa |  Kööpenhamina 1950 | K-1 1 000 m |  |
Lennart Thorvald Strömberg (17. maaliskuuta 1931 Kirkkonummi – 9. joulukuuta 2010 Tammisaari) oli suomalainen Helsingin olympialaisten 1952 kajakkimelonnan olympiavoittaja.
Strömberg voitti ensimmäisellä ulkomaanmatkallaan Kööpenhaminan MM-kilpailuissa 1950 kultaa 10 000 metrillä ja hopeaa 1 000 metrillä. Pidemmällä matkalla hän kukisti maineikkaan ruotsalaisen Gert Fredrikssonin, mutta hävisi tälle 1 000 metrillä. Seuraavana vuonna hän meloi PM-kilpailuissa toiseksi 10 000 metrillä. Helsingin olympialaisissa 1952 Strömberg voitti kultaa 10 000 metrillä yli 11 sekunnin erolla Fredrikssoniin. 1 000 metrillä Strömberg sai Fredrikssonin jälkeen hopeaa.
Melbournen olympialaisissa 1956 Strömberg kärsi vatsataudista. Hän sijoittui 10 000 metrillä neljänneksi ja karsiutui 1 000 metrillä alkuerissä. Prahan MM-kilpailuissa 1958 hän voitti toistamiseen 10 000 metrin maailmanmestaruuden. Hän sijoittui rankkasateessa käydyssä kilpailussa alun perin kolmanneksi, mutta nousi voittajaksi kahden kärkimelojan tultua hylätyksi ratarikon vuoksi.
Strömberg toimi urheilu-uransa jälkeen useissa tehtävissä Suomen Kanoottiliitossa sekä tammisaarelaisen melontaseuran puheenjohtajana. Vuonna 2000 hän sai opetusministeriön Pro Urheilu -tunnustuspalkinnon.
Strömberg vietti lapsuutensa isovanhempiensa kanssa Tammisaaren saaristossa sittemmin osaksi Tammisaaren saariston kansallispuistoa tulleella Rödjanin kalastajatilalla. Pitäessään kilpailutaukoa hän muutti Helsinkiin, jossa suoritti keskikoulun, ja sen jälkeen hän opiskeli Ruotsissa moottoritekniikkaa. Hän työskenteli runsaat 30 vuotta venealan maahantuontiliikkeessä Hanke-Palsbo Oy:ssä. Eläkkeelle jäätyään hän palasi Tammisaareen, jonne hän perusti venealan yrityksen Tescon Marinen, jonka johtajana hän toimi vuoteen 2007.
Strömberg kuoli kotikaupungissaan Tammisaaressa 9. joulukuuta 2010.
Saavutuksia

Olympiakultaa Helsinki 1952 (kajakkiyksiköiden 10 000 metriä)
Olympiahopeaa Helsinki 1952 (kajakkiyksiköiden 1 000 metriä)
MM-kultaa 1950 ja 1958 (10 000 metriä)
MM-hopeaa 1950 (1 000 metriä)
The Wrestler (kappale)

| ”The Wrestler” Bruce Springsteen |
| --- | --- | --- |

Singlen tiedot
 Albumilta: Working on a Dream ja The Wrestler-soundtrack
 Äänitetty : 2008
 Julkaistu: 16. joulukuuta 2008
 Formaatti: digitaalinen lataus
 Tekijä(t): Bruce Springsteen
 Tuottaja(t): Bruce Springsteen
 Tyylilaji: rock
 Kesto: 03.51
 Levy-yhtiö: Columbia
Bruce Springsteenin muut singlet
| ”My Lucky Day” 2008 | ”The Wrestler” 2008 | ”We Take Care of Our Own” 2012 |
The Wrestler on nimikkokappale vuonna 2008 ilmestyneelle urheiluelokuvalle The Wrestler. Sen on tehnyt ja esittänyt Bruce Springsteen.
Kappaleen alkuperä perustuu Springsteenin ja elokuvan pääosanäyttelijän Mickey Rourken kadotettuun ja sittemmin jatkuneeseen ystävyyteen. Rourke kertoi tulevasta elokuvastaan Springsteenille ja kysyi, voisiko tämä tehdä siihen kappaleen. Myöhemmin Springsteen suostui, ja soitti kappaleen Rourkelle sekä elokuvan ohjaajalle Darren Aronofskylle ennen konserttiaan. Kun kaksikko päätyi pitämään kappaleesta, Springsteen antoi sen heille ilmaiseksi.
Kappale esiintyi ensimmäistä kertaa The Wrestlerin ensiesityksessä Venetsian elokuvajuhlilla elokuussa 2008. Joulukuussa kappale sai ehdokkuuden Golden Globe -palkintoon ”parhaasta laulusta” ja voitti sen Golden Globe -palkintogaalassa 11. tammikuuta 2009. Lisäksi kappale voitti ”parhaan laulun” palkintokategorian vuoden 2008 Critics’ Choice Awardsissa ja oli ehdolla ”parhaaksi lauluksi” vuoden 2008 Satellite Awardsissa. Kappaleen odotettiin saavan ehdokkuuden myös Oscar-palkintoon vuoden 2009 Oscar-gaalassa, mikä ei kuitenkaan toteutunut. Kappale oli ehdolla myös vuoden 2009 MTV Movie Awardsissa, jossa se kuitenkin hävisi Miley Cyrusin kappaleelle ”The Climb”.
Kappale pääsi ehdolle myös Grammy-palkintoon ”parhaasta elokuvaan, televisioon tai muuhun visuaaliseen mediaan tehdystä laulusta”.
Kappaletta käytettiin ESPN:n vuoden 2015 E:60-dokumentin WWE: Behind the Curtain lopputeksteissä.
Äänitys ja musiikkivideo

Äänitetty versio ilman lopputekstien jousi-introa julkaistiin iTunesissa 16. joulukuuta 2008, juuri ennen elokuvan ensi-iltaa suurissa kaupungeissa. Springsteen äänitti kappaleen Thrill Hill -äänitysstudiolla New Jerseyssä. Hän soitti kaikkia soittimia ja myös tuotti kappaleen.
Myöhemmin kappale lisättiin bonus-kappaleeksi Springsteenin tammikuussa 2009 julkaistulle studioalbumille Working on a Dream.
Kappaleen musiikkivideo kuvattiin tammikuussa 2009 nyrkkeilysalilla New Brunswickissä New Jerseyssä, ja se julkaistiin Springsteenin verkkosivuilla. Videolla Springsteen nostaa painoja kehässä ja hänen hiuksensa on kammattu taakse. Mukaan on siroteltu myös kohtauksia elokuvasta.
Live-esitykset

Vaikka kappaletta ei lopulta esitettykään Oscar-gaalassa, Springsteen soitti sitä melko säännöllisesti vuoden 2009 Working on a Dream -kiertueen alkuvaiheessa. Kiertueen myöhemmissä vaiheissa kappaletta soitettiin harvemmin.
Listasijoitukset

| Listat (2008/2009) | Paras sijoitus |
| --- | --- |
Norja (VG-lista): 14.
Ruotsi (Sverigetopplistan): 19.
US Bubbling Under Hot 100 Singles (Billboard): 20.
Irlanti (IRMA): 40.
Alankomaat (MegaCharts): 56.
Canadian Hot 100 (Billboard): 63.
UK Singles Chart: 93.
Käännös suomeksi
Toivotut

Toivotut voi tarkoittaa:
Musiikki > Albumit

Toivotut (Eino Valtanen), 2009
Toivotut (Pepe Willberg), 1992
Toivotut (Reijo Taipale), 2011
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Toivotut”, voi hakea sivunnimihaulla, laajalla sivunnimihaulla tai tekstihaulla.
Toivotuimmat 2

| Toivotuimmat 2 Maynie Siren, Veikko Huuskonen, Rita Elmgren, Annikki Tähti ja Laila Halme |
| --- | --- | --- |

Kokoelmalevyn tiedot
 Julkaistu: 2014
 Formaatti: CD
 Tyylilaji: vanha tanssimusiikki
 Kesto: 75.44
 Levy-yhtiö: Salix
Toivotuimmat 2 on Maynie Sirenin, Veikko Huuskosen, Rita Elmgrenin, Annikki Tähden ja Laila Halmeen kokoelma-albumi vuodelta 2014
Kappaleet

Maynie Siren: Sulle kauneimman lauluni laulan – 2.34
Maynie Siren: Lumous – 3.04
Maynie Siren: Kauan sitten – 3.08
Maynie Siren: Liian onnellinen – 2.58
Maynie Siren: Kotimaani tähdet – 3.23
Veikko Huuskonen: San Fernando – 2.37
Veikko Huuskonen: Kukkia Andeilta – 2.17
Rita Elmgren: Mambo Bacan – 2.22
Rita Elmgren: Malaquena – 3.27
Rita Elmgren: Kuutamolla kahden – 2.21
Rita Elmgren: Rakkauden satu – 2.41
Rita Elmgren: Sininen lyhty – 3.21
Veikko Huuskonen: Miss Tanquett – 4.21
Annikki Tähti: Rakkauskirjeitä hiekassa – 2.57
Annikki Tähti: Kotiin kun saapuisin illoin – 2.47
Annikki Tähti: Augustin – 2.13
Annikki Tähti: Rakkauden viulu – 2.47
Annikki Tähti: Luna Lunera – 2.49
Veikko Huuskonen: Torero – 3.32
Laila Halme: Kaunis rakkaus – 3.12
Laila Halme: Kitara ja meri – 2.52
Laila Halme: Jeriko – 2.28
Laila Halme: Surujen kitara – 3.49
Laila Halme: Lähtiessä – 2.17
Laila Halme: Muistojeni laulu – 2.49
Laila Halme: Linnunrata – 2.39
Tre Ankare

Tre Ankare White Portion -annosnuuskaa.
Tre Ankare (suom. kolme ankkuria) on ruotsalainen suunuuskamerkki, joka tuotiin markkinoille vuonna 1977. Se oli Swedish Matchin ensimmäinen pussinuuska. Tre Ankare Mini tuli myyntiin vuonna 1986. Tre Ankaren valkoisissa pusseissa on nikotiinia 0,8 prosenttia, ja pussin paino on 0,9 grammaa. Valkoisten Tre Ankare Mini -pussien nikotiiniosuus on sama, ja pussin paino on 0,5 grammaa.
Trbovlje

| Trbovlje |
| --- | --- |

 Trbovlje
 Koordinaatit: 46°09′N, 15°03′E 
Valtio:  Slovenia
Kunta:  Trbovlje
Pinta-ala:  
 – Kokonaispinta-ala:  10,2 km²
Väkiluku (2020)  (arvio):  13 822
 – Väestötiheys:  1 355,1 as./km²
Aikavyöhyke:  UTC+1
 – Kesäaika:  UTC+2
 
 www.trbovlje.si 
Infobox OKVirheellinen NIMI-arvo: 
Trbovlje on teollisuuskaupunki Sloveniassa Savajoen varrella. Kaupungin väkiluku oli vuoden 2020 arvion mukaan 13 822. Kaupungin hiilivoimalan savupiippu on Euroopan korkein. Se on 360 metriä korkea.
Toivo Lång

| Toivo Lång> Kansanedustaja |
| --- | --- |
 6.4.1945–21.7.1948  
Ryhmä/puolue:  SKDL
Vaalipiiri:  Hämeen läänin eteläinen
Henkilötiedot
Syntynyt: 2. syyskuuta 1903 Nastola
Kuollut: 5. maaliskuuta 1970 (66 vuotta) Lahti
Ammatti:  muurari, piirisihteeri
Toivo Aapeli Lång (aik. Long, (2. syyskuuta 1903 Nastola – 5. maaliskuuta 1970 Lahti) oli suomalainen poliitikko, joka toimi SKDL:n kansanedustajana vuosina 1945–1948. Lång oli myös SKP:n Kymen piirisihteeri ja Lahden kaupunginvaltuuston jäsen. Presidentin valitsijamiehenä hän oli vuonna 1950.
Ammatiltaan Lång oli muurari. Hän oli poliittisista syistä vangittuna useaan otteeseen vuosina 1929–1944. Jatkosodan aikana Lång oli turvasäilössä muun muassa Koveron keskitysleirillä.
Toivo Långin veli oli desantti Matti Lång.
The Creatures of Loviatar

| The Creatures of Loviatar Mirzadeh |
| --- | --- | --- |

Studioalbumin tiedot
 Julkaistu: 11. huhtikuuta 2006
 Tyylilaji: black metal, dark metal
 Kesto: 40.01
 Levy-yhtiö: Kalmisto Production
Mirzadehin muut julkaisut
| Ancient Rites 2003 | The Creatures of Loviatar 2006 |   |
The Creatures of Loviatar on Mirzadehin toinen studioalbumi, joka julkaistiin vuonna 2006 levymerkillä Kalmisto Production.